Метаданни
Заглавие
„ТЕ“ НЕ МОГАТ да ни СПРАТ!
Дата
Ноември 16, 2021 г.
Вид
Реч
Оригинално пространство
Уеб
Продължителност
00:10:20
Думи
1114 
URL
https://www.youtube.com/watch?v=Tl8tcNH93TY
Уважаеми сънародници обръщам се към вас с една огромна благодарност.
Благодарност затова, че вчера заедно с вас ние спечелихме една – неподозирана за нашите врагове, но дълго чакана и жадувана от нас – победа, за която работим години наред.
Победа, която достигнахме всички заедно работейки упорито в една среда, която беше изключително враждебна към нас, и която продължава да е враждебна. Среда, която отричаше и продължава да отрича инакомислещо. Среда, която наричаше Възраждане с всякакви обидни епитети. Среда, която ангажира огромен пропаганден нощен анти-възрожденски ресурс с една единствена цел: да бъде смачкано българското националноосвободително движение в лицето на Възраждане. 
Защото уважаеми сънародници Възраждане в момента представлява точно това. Може да звучи леко патетично, може да звучи дори и – как да кажа – някак си невероятно, но е факт. В момента нашата организация е тази, която събира надеждите на десетки стотици хиляди българи за нормален живот. В момента нашата организация е тази, която поставя въпроси, по които досега никой не говореше.
Вчера ние спечелихме една изключително важна битка. Престои обаче да спечелим и войната, защото това, че сме влезе в парламента… това е просто втората цел на Възраждане. Когато направихме през 2014 година инициативния комитет за създаването на нашата организация ние поставихме три цели пред нас. Първата цел беше на първите парламентарни избори да изкараме над един процент за да бъдем забелязани. Това се случи през 2017 година на първите парламентарни избори. Втората цел беше на следващите парламентарни избори да имаме минимум четири процента за да се превърне във фактор. Това се случи този път тази година на третия път в една наистина много тежка за нас  година, в която имахме три последователни парламентарни и един президентски вот. Предстои третата и последна цел, за която започваме да работим от днес нататък 10, 100 пъти по упорити от това, което досега сме работили. Целта е на следващите парламентарни избори Възраждане да получи най-голяма подкрепа и да се превърне в първа политическа сила за да управлява България.
Уважаеми сънародници България се намира в изключително тежка криза. И същевременно тъй като кризата дава възможност и то много се намира в една много благоприятна ситуация. Да, може да звучи парадоксално, но е така. След 10 години България може да я няма на картата! Ако продължаваме по същия начин подмяната на всичко това, което ние смятаме за важно с маловажни и с чужди национални интереси и цели.
И от друга страна ако Възраждане управлява България след 10 години България може да е една от най-развитите държави в Европа: лидер на общественото мнение в Европейския континент и доста по-голяма от размерите които има сега в момента. Човек е толкова голям, колкото са големи мечтите му. Ние от Възраждане смятаме, че това важи и за народите, важи и за държавите и точно за тази причина не спираме да мечтаем и не спираме да работим за осъществяването на нашите мечти. Още от буквално момента, в който стане ясно колко човека ще бъде парламентарната група на Възраждане (това ще стане ясно най-късно в други ден), както ще стане ясно (и тогава, кои точно ще бъдат народните представители ни) ние започваме да работим по създаването на законопроекти, за които досега сме говорили в нашата програма. Имаме юридически екип: при нас има юристи, адвокати, съдии и бивши съдии. Има хора които разполагат с експертен потенциал.
Но ние разбираме и са наясно с това, че този наш експертен потенциал (колкото и да е голям) не е достатъчно и няма да ни е достатъчен. Затова … Затова се обръщам сега към вас всеки един от вас, уважаеми сънародници. Искам да знае, че в лицето на Възраждане разполага със свои представители в законодателната власт. Ако вие смятате, че има проблеми, които трябва да бъдат решени законодателно: ние сме хората, които ще помогнат затова! Помогнете ни и вие! Помагайте ни с посочване на проблемите. Задавайте въпроси, които искате ние (на свой ред) да зададем до министрите. Пишете законопроекти, давайте не ги, за да можем да ги внасяме в Народното събрание. Това е нашата работа!
Ние оттук насетне тепърва трябва да изпълним със съдържание словосъчетанието „народен представител“. Защото вече десетилетия наред България за съжаление нямаше народни представители а имаше само народни „предатели“. Ние от Възраждане сме в българската политика не просто за да можем да направим при основаване на българската държава, не просто да възстановим българската независимост и суверенитет. Ние сме явление, които има за цел да възстанови доверието на българските граждани в държавността и в политическите институции. Ние сме тук за да докажем, че не всички са един дол дренки, че и те не са като ние и така нататък и така нататък.
Знам, че задачата ни е изключително трудна. Знам, че това нещо, което ни предстои е много сериозна битка. Знам, че сме изправени срещу много тежък външен и още по-тежък вътрешен враг. Защото най-тежкият ни … най-големият ни вътрешен враг винаги е бил и ще остава апетието… апатията, неверието и нихилизма на голямата част от нашите сънародници, които не вярват, че нищо не може да се промени.
От днес ние започваме да унищожаваме това враг. От днес ние започваме да доказваме с всяка своя дума, с всяко свое действие (на най-високото стъпало вече на което се намираме: законодателната власт, Народното събрание), че основанията за песимизъм в една голяма част от хората вече са безпочвени. [От днес ние започваме да доказваме,] че има една политическа организация, която е действително принадлежаща на българския народ — защото ние зависим само и единствено от вас.
Аз искам да ви благодаря, защото нямам друг началник освен вас. Това, което ние постигнахме го постигнахме благодарение на вашата подкрепа и това, което ще постигаме оттук насетне ще продължаваме да го постигаме заради вашата подкрепа. Нещо, което платените социолози, които вчера цял ден показаха фалшиви резултати. Нещо, което платените анализатори, които не спираха да се упражняват на наш гръб или пък (в повечето случаи) дори не [ни] споменаваха. Нещо което за съжаление голяма част от зависимите купени медии в България никога – НИКОГА – няма да разберат: Възраждане е явление произтичащо от недрата на българския народ. 
Защото това, което представлява нашата организация е ни[то] повече ни[то] по-малко [от] повторение на национално-освободителното движение на българите по време на възраждането през 19 век. Защото ситуацията не е кой знае колко по-различна от тогава: ако преди 145 години (по време на Априлското въстание) изборът пред нас българите беше „свобода или смърт“; сега 145 години по-късно е „Възраждане или робство“.
Вчера ние нанесохме силен удар в сърцето на тирана. Отворихме люта рана, която никога вече не ще да заздравее — повтарям думите на Бенковски между другото. Оттук насетне уважаеми сънародници остава да повалим тирана, да го довършим, и да управляваме държавата си сами:  ние българите, в името на България, в името на нашите деца, за да живее България. 
Време е за възраждане и ви благодаря още веднъж.